**KOSÁRLABDA ERŐNLÉTI EDZŐK KÉPZÉSE**

 **MAGYAR KOSÁRLABDÁZÓK ORSZÁGOS SZÖVETSÉGE**

 **TESTNEVELÉSI ÉS SPORTTUDOMÁNYI EGYETEM**

 **2022**

Tisztelt Sporttársak!

Tájékoztatjuk Önöket, hogy az MKOSZ elnökségének korábbi döntése értelmében a 2022/2023-as szezonra is csak azok az erőnléti edzők kaphatnak edzői működési engedélyt, akik a szabályrendszerben rögzített, alább felsorolt felsőfokú szakirányú végzettségek valamelyikével rendelkeznek, vagy 2021. február 15 és június 18 között elvégezték a Magyar Kosárlabdázók Országos Szövetsége és a Testnevelési Egyetem közös, levelező jellegű erőnléti edzőképzését.

* testnevelő tanári végzettség
* kosárlabda szakedzői végzettség
* atléta szakedzői végzettség
* humán kineziológia BSc + kosárlabda sportedzői végzettség
* humán kineziológia MSc
* MKOSZ-TE erőnléti edzőképzés (2021. február 15 – június 18)

Azoknak az erőnléti edzőknek, akiknek nincs meg a fentebb felsorolt felsőfokú szakirányú végzettségük, és 2021. február 15 és június 18 között nem végezték el az MKOSZ-TE erőnléti edzőképzését, a Magyar Kosárlabdázók Országos Szövetsége a Testnevelési és Sporttudományi Egyetemmel közösen ismét elindítja erőnléti edzőképzését. Ezen a képzésen az alábbi szakemberek vehetnek részt:

* erőnléttel, fizikai képességfejlesztéssel kapcsolatos, nem felsőfokú végzettség (pl. személyi edző, atléta sportedző, atléta sportoktató, rekreációs szakember, stb.)
* testneveléssel, sporttal kapcsolatos, nem edzői tevékenység végzésére jogosító felsőfokú végzettség (pl. sportmenedzser, stb.)

**A résztvevők, a továbbképzés sikeres elvégzésével jogot szereznek arra, hogy a 2022/2023-as szezontól az MKOSZ sportszervezeteinél erőnléti edzőként dolgozzanak, ill. edzői működési engedélyt kapjanak.**

A képzés azon erőnléti szakemberek számára is nyitott, akik eddig is rendelkeztek edzői működési engedéllyel, illetve az ehhez szükséges végzettségekkel, de új ismereteket akarnak szerezni és tovább akarják képezni magukat.

Kérjük figyelmesen olvassák el az alábbi tájékoztatót:

RÉSZVEVŐK LÉTSZÁMA

A képzést csak 10, vagy több szakember jelentkezése esetén indítjuk el, ill. tartjuk meg!

KÉPZÉSI TIPUS

1. Elmélet: on-line
2. Intenzív gyakorlati tábor

KÉPZÉS IDŐTARTAMA, RENDJE, VIZSGANAPOK

1. Elmélet: on-line
* 2022. február 28 – 2022. május 23 között 12 alkalom, hétfői napokon, délelőtt (6 x 45 perces óra), kivéve 2022. április 18 Húsvét hétfő.
* tervezett vizsganap: 2022. május 30 (hétfő)

**Megjegyzés: A program megnyitóját és első képzési napját 2022. február 28-án 10 órai kezdettel tartjuk a Testnevelési Egyetemen, személyes megjelenéssel.**

* Elméleti órák száma
* erőnléti képzés: 42 (45 perces) óra
* sportpszichológia: 10 (45 perces) óra
* kommunikáció: 10 (45 perces) óra
* menedzsment: 10 (45 perces) óra
1. Intenzív gyakorlati tábor
* 2022. június 7 – 11 (4 nap + 1 vizsganap)
* tervezett vizsganap: 2022. június 11 (szombat) a tábor utolsó napja
* Gyakorlati órák száma: kedd – csütörtök (4 x 12 óra)

A KÉPZÉS HELYSZÍNEI

1. Testnevelési Egyetem (megnyitó + első képzési nap)
2. MKOSZ székház, erőnléti módszertani központ (2040 Budaörs, Liget utca 12)

JELENTKEZÉS A KÉPZÉSRE

* **A képzésre – telefon elérhetőség és e-mail cím megadásával – Rózsavölgyi Alexandránál, az MKOSZ munkatársánál lehet jelentkezni a** **rozsavolgyi.alexandra@hunbasket.hu** **e-mail címen.**
* **Jelentkezési határidő: 2022. február 20.**

Megjegyzés: Mivel a képzést csak 10 vagy több szakember jelentkezése esetén indítjuk el, a jelentkezést a jelentkezési határidő letelte után visszaigazoljuk.

A képzés indulása előtt – az adminisztrációs ügyek intézése érdekében – Kovácsné Balogh Judit oktatásszervező veszi fel a kapcsolatot a jelentkező szakemberekkel.

RENDSZER ADMINISZTRÁCIÓ

1. Testnevelési és Sporttudományi Egyetem Továbbképző központ

Kovácsné Balogh Judit oktatásszervező: kovacsne.balogh.judit@tf.hu

Megjegyzés: A képzésszervezést, az órabeosztást, a vizsgarend beosztását, stb. a rendszeradminisztrátor, Kovácsné Balogh Judit végzi.

RÉSZVÉTELI FELTÉTELEK

1. On-line jelentkezési lap hiánytalan kitöltése
2. Szakmai önéletrajz, aktív sportpályafutás, edzői karrier

TELJESÍTÉSI ÉS VIZSGA KÖVETELMÉNYEK

1. Alapkövetelmény az elméleti és gyakorlati órák 80 %-án való részvétel
2. Elméleti vizsga: személyes és/vagy on-line
3. Gyakorlati teszt, vizsga: kondicionális és koordinációs feladatsor végrehajtása

TANDÍJ

* 160 000 Ft. + ÁFA, melyet az MKOSZ által kiállított számla alapján a résztvevőknek kell teljesíteni.

Budaörs 2022. február 10.